Meta Estate Trust, (simbol bursier MET), companie de tip holding care activează în sectorul imobiliar şi acţionează că un portal între piaţa imobiliară şi piaţa de capital, a continuat rezultatele financiare bune în primul trimestru al anului 2024, realizând un profit net de 2 milioane Ron în linie cu bugetul anului 2024 recent aprobat. Focusul companiei pentru prima parte a anului 2024 a fost restructurarea portofoliul de investiţii pentru o securitizare adecvată şi diminuare a expunerilor semnificative, conform unui comunicat remis redacţiei.
Conform comunicatului, în primul trimestru al lui 2024, compania a livrat actionarior rezultate în linie cu bugetul aprobat. Cifra de afaceri aferentă acestui trimestru este de 3,41 milioane Ron (T1 2023: 0,13 milioane Ron) reprezentând 47% din total venituri, generată predominant de vânzările de unităţi imobiliare rezidenţiale din Bucureşti deţinute în proiectele Mobexpert Homes şi Parcului. Se remarcă o componentă echilibrată a veniturilor, ce cuprinde venituri totale de peste 7 milioane de lei distribuite uniform pe principalele linii de business ale companiei.
Alexandru Bonea, CEO Meta Estate Trust: În conformitate cu strategia pentru 2024, în primul trimestru, echipa de management a Meta Estate Trust a monitorizat atent portofoliul de investiţii şi a restructurat câteva proiecte imobiliare, astfel încât să securizeze suplimentar investiţiile curente şi să se poziţioneze strategic pentru exit-uri viitoare. Miza a fost echilibrarea riscului investiţional pe liniile de business. În acest sens am realizat în primul trimestru două operaţiuni prin care ne-am securizat poziţia într-o investiţie strategică în Poiana Braşov şi am preluat în patrimoniu 10 apartamente din proiectul Noa Pajura, din care 9 unităţi sunt deja precontractate de clienţi finali.
Focusul anului rămâne acela de a diminua expunerile semnificative, de a prelua şi valorifica imobilele ce urmează să fie finalizate din câteva proiecte investiţionale şi de a dezvoltă portofoliul investiţional prin finanţări bancare. Vom monitoriza şi restructura portofoliu de investiţii cu scopul final de a maximiza randamentele investiţionale.
La finalul lunii aprilie, compania a primit de asemenea aprobarea acţionarilor pentru a demara un program de răscumpărare de acţiuni a cărui intenţie este de a creşte atât lichiditatea în piaţă a acţiunilor MET cât şi valoarea de tranzacţionare, pentru a diminua discount-ul între valoarea curentă din piaţă de capital şi valoarea unitară a activului net. Acest program este prevăzut să înceapă în a două parte a anului 2024, odată cu disponibilităţi financiare realizate din vânzări de unităţi sau exit din proiectele imobiliare.
O altă noutate anunţată de Meta Estate Trust este vizarea unor proiecte investiţionale ce sunt analizate cu o potenţială finanţare dintr-o emisiune de obligaţiuni.
În ceea ce priveşte litigiile în care Meta Estate Trust este angajată, compania a contractat case de avocatură reputabile care vor susţine poziţia MET. Compania va comunica acţionarilor constant evoluţia litigiilor prin rapoarte curente, în funcţie de stadiile lor şi termenele de judecată.